***Fedőlap***

**Az előterjesztés közgyűlés elé kerül**

**Az előterjesztés tárgyalásának napja: 2016. 01. 21.**

**Javaslat Tornacsarnok tetőszigetelésének megvalósításához szükséges döntések meghozatalára**

**Előadó:** a gazdasági és területfejlesztési bizottság elnöke

a városüzemeltetési, környezetvédelmi és turisztikai bizottság elnöke

a pénzügyi elnöke

**Előkészítő:** Dr. Vántus Judit vagyonkezelési osztályvezető

Tóthné dr. Kaja Edit ügyintéző

**Meghívott:**  **Szunyog Máté ügyvezető Pentele Épületdoktor Kft.**

**2400 Dunaújváros, Eszperantó u. 4-6.**

**Véleményező bizottságok:**

a gazdasági és területfejlesztési bizottság 2016.01.19.

a városüzemeltetési, környezetvédelmi és turisztikai bizottság 2016.01.19.

a pénzügyi bizottság 2016.01.19.

**A napirendi pont rövid tartalma:** Dunaújváros Megyei Jogú Város Közgyűlése 334/2015. (V.21.) határozatával döntött a Dunaújvárosi Tornacsarnok felújítása során a tetőszigetelés megvalósítása érdekében 2.500.000.-Ft-t biztosít a hiányzó szigetelőanyag megvásárlásához. A közbeszerzési pályázaton nyert kivitelező cég jelezte önkormányzatunk felé, hogy a fenti összeg nem fedezi a +10 cm tetőszigetelés költségét. Kérték, hogy az önkormányzat a támogatás mértékét növelje meg az elvárt műszaki tartalom megvalósítása érdekében bruttó 5.439.319.-Ft-tal.

**A napirendi pont előkészítőinek adatai:**

Osztály neve: Vagyonkezelési osztály

Ügyintéző neve: Tóthné dr. Kaja Edit

E-mail címe: kajaedit@pmh.dunanet.hu

Telefonszáma: 06-25-544-214

Iktatószám: 2011/2016.

Előkészítő aláírása: Tóthné dr. Kaja Edit

Igazgató / Osztályvezető aláírása: Dr. Vántus Judit

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Petánszki Lajos

Leadás dátuma: 2016.01.14.

Ellenőrzés dátuma: 2016.01.14.

Törvényességi észrevétel: Van/Nincs

Amennyiben van:

Az elfogadáshoz szükséges szavazati arány: egyszerű / minősített

**A tárgyalás módja:** **Nyílt ülés**

Egyéb megjegyzések:

**Javaslat Tornacsarnok tetőszigetelésének megvalósításához szükséges döntések meghozatalára**

**Tisztelt Közgyűlés!**

**Előzmények:**

Dunaújváros Megyei Jogú Város Önkormányzata és a Nemzeti Sportközpontok (a továbbiakban: NSK) között a dunaújvárosi 316/1 helyrajzi számú, kivett tornacsarnok, udvar egyéb épületek megnevezésű, 8034 m² nagyságú, természetben Dunaújváros, Eszperantó út 6. szám alatt lévő ingatlan vonatkozásában Együttműködési megállapodás jött létre 2014. október 16. napján az ingatlan felújítására vonatkozóan közbeszerzési eljárás lefolytatására.

Az Együttműködési megállapodást Dunaújváros Megyei Jogú Város Közgyűlése 381/2014. (XI.13.) határozatával (**1. sz. melléklet**) elfogadta, valamint megjelölt három gazdasági szereplőt a közbeszerzésekről szóló 2011. évi CVIII. törvény 122.§ (7) bekezdés a) pontja, illetőleg a 122/A.§ (1) bekezdése alapján, amelyek a tárgyi beruházás teljesítésére való alkalmasság feltételeit képesek teljesíteni. A megállapodás 4.2. 1.1.1 pontja szerint a közbeszerzési eljárás kiírása és lefolytatására DMJV Önkormányzata az NSK-t hatalmazta fel. DMJV Önkormányzatának véleményezési joga volt.

Az NSK elkészítette az ajánlattételi dokumentációt, melyet önkormányzatunk bíráló bizottsága véleményezett és DMJV Polgármestere 50/2015. (II.4.) határozatával (**2. sz. melléklet**) megfelelőnek találta.

Dunaújváros Megyei Jogú Város Polgármestere 343/2015. (V.7.) (**3. sz. melléklet**) határozatával tulajdonosi hozzájárulását adta a Tornacsarnok felújítási tervéhez, azzal a kikötéssel, hogy a 7/2006. (V.24.) TNM rendelet követelményértékét kielégítő hőszigetelés beépítése szükséges a tetőn.

Mátyás Gábor a Dunaferr Se ügyvezető elnöke e-mailben (**4. sz. melléklet**) jelezte felénk, hogy a Tornacsarnok felújítási költségeinek tervezésekor a tetőszigetelés eredetileg a jogszabálynak megfelelő 20 cm vastag anyaggal készült volna, de költségmegtakarítás miatt (annak érdekében, hogy beleférjen a pályázati összegbe) 10 cm vastag szigetelőanyag lett betervezve. A projektengedélyt ettől még megkapták, de a kivitelezéskor csak a 20 cm-eres szigetelés beépítését engedélyezi, mivel ez az előírás. A 10 és 20 cm-eres szigetelés közötti árkülönbözet 2-2,5 millió forint. Mivel a Tornacsarnok az önkormányzat tulajdona, ezért azt szeretnék, ha az önkormányzat megvásárolná a plusz 10-es szigetelő anyagot a tetőre. Ez azért lenne fontos, mert erre már nincsen plusz forrásuk, és amennyiben nem sikerül előteremteniük a pénzt, a projekt a tetőszigetelésnél megáll.

Dunaújváros Megyei Jogú Város Közgyűlése 334/2015. (V.21.) határozatával (**5. sz. melléklet**) döntött a Dunaújvárosi Tornacsarnok felújítása során a tetőszigetelés megvalósítása érdekében 2.500.000.-Ft-t biztosít a hiányzó szigetelőanyag megvásárlásához. A közbeszerzési pályázaton nyert kivitelező cég jelezte önkormányzatunk felé (**6. sz. melléklet**), hogy a fenti összeg nem fedezi a +10 cm tetőszigetelés költségét.

Az előkészítő osztály levélben kérte a kivitelező céget, hogy tájékoztassa arról önkormányzatunkat, hogy milyen műszaki paraméterekkel rendelkező szigetelőanyag szükséges a tetőszigeteléshez és kértük, hogy küldjenek részletes költségkalkulációt.

A Kivitelező cég, a Pentele Épületdoktor Kft. megküldte részünkre a kért információkat (**7. sz. melléklet**), mely szerint az elvárt műszaki tartalom kivitelezése érdekében bruttó 5.434.319.-Ft, azaz Ötmillió-négyszázharminckilencezer-háromszáztizenkilenc forintra lenne szüksége.

Az önkormányzat gazdálkodásának rendjéről szóló 15/2015. (V.22) önkormányzati rendelet 13. § (5) bekezdés b) pontja alapján a vásárlásról a közgyűlés dönt, tekintettel arra, hogy a vagyonszerzéshez szükséges pénzügyi fedezet a költségvetésben nem áll rendelkezésre.

Az előterjesztést tárgyalta a Gazdasági és területfejlesztési bizottság, a Városüzemeltetési, környezetvédelmi és turisztikai bizottság és az Ügyrendi, igazgatási és jogi bizottság.

A Bizottságok véleményét a bizottsági elnökök szóban ismertetik a Közgyűlésen.

A fentiek alapján az alábbi határozati javaslatot terjesztjük elő:

**Határozati javaslat**

**Dunaújváros Megyei Jogú Város Közgyűlésének**

**…..../2016. (I.21.) határozata**

**Javaslat Tornacsarnok tetőszigetelésének megvalósításához szükséges döntések meghozatalára**

1. Dunaújváros Megyei Jogú Város Közgyűlése a Tornacsarnok tetőszigetelésének megvalósítása érdekében kötelezettséget vállal arra, hogy a hiányzó szigetelőanyagot a Városüzemeltetési és Beruházási Osztály közreműködésével megvásárolja bruttó 5.439.319.-Ft, azaz Ötmillió-négyszázharminckilencezer-háromszáztizenkilenc forint értékben.

**Felelős:** - a határozat közléséért és végrehajtásért:

a polgármester

- a határozat közlésében és végrehajtásában való közreműködésért:

a Vagyonkezelési osztály vezetője

a Városüzemeltetési és Beruházási osztály vezetője

**Határidő:** a határozat közlésére: az előkészítő osztálynak való megküldését követő 8 napon belül

2. Dunaújváros Megyei Jogú Város Közgyűlése az 1. pontban szereplő kötelezettségvállalásra a 2016. évi költségvetésben fedezetet biztosít.

3. Dunaújváros Megyei Jogú Város Közgyűlése utasítja a jegyzőt, hogy az 1. pontban rögzített kötelezettségvállalást a 2016. évi költségvetési rendelet tervezésekor vegye figyelembe.

**Felelős:** - a költségvetés tervezéséért:

a jegyző

- a költségvetés tervezésében való közreműködésért:

- a Költségvetési, Pénzügyi Osztály vezetője

**Határidő:** a 2016. évi költségvetés tervezése

Dunaújváros, 2016. január 21.

**Hingyi László s.k. Tóth Kálmán s.k.**

**a gazdasági és területfejlesztési az ügyrendi, igazgatási és**

**bizottság elnöke jogi bizottság elnöke**

**Cserni Béla s.k.**

**a városüzemeltetési, környezetvédelmi és turisztikai**

**bizottság elnöke**